KOLINDA GRABAR-KITAROVIĆ prošlog je tjedna "izmjestila" svoj ured u Brodsko-posavsku županiju gdje je posjetila više gradova i općina: Slavonski Brod, Staru i Novu Gradišku, Okučane, Sikirevce...

Upravo ju je tamo dočekalo, kako su napisali na Facebook stranici Radio Slavonija, veliko iznenađenje. Naime, ispred škole su je velikim pljeskom dočekali učenici. Nakon pljeskanja Kolinda se slikala s njima, a onda su kratko i porazgovarali.

"Je l` vam dobro u školi", pitala je predsjednica učenike. "Daaaa", odgovorili su uglas.

Dok se još nisu ni utišali, gospođa koja je s njima dočekala Kolindu, vjerojatno ravnateljica škole, pitala ih je: "A što nam nedostaje?"

"Dvorana", opet su rekli svi učenici.

"Imate livadu umjesto dvorane"

Kolinda se osvrnula oko sebe i učenicima odgovorila: "Zato imate livadu."

Tekst se nastavlja ispod oglasa

Ravnateljica je nakon nekoliko sekundi šutnje ipak prozborila: "Da, veliku livadu."

Ona i Kolinda pred djecom su još vrlo kratko popričale, a onda je naša predsjednica otišla dok su joj djeca veselo mahala.

"Sramotni odgovor"

Ovo su neke od reakcija na Kolindinu poruku djeci da umjesto školske dvoranu imaju livadu:

"Pazi sramotnog odgovora u 21..stoljeću imate livadu...livade su bile popularne kad je moj tata išao u školu...."

"Hahahhahha.. Zato imate livadu okolo.. "